CELEX: 32004R0959
Language: sl
Date: 2004-05-11 00:00:00
Title: Uredba Komisije (ES) št. 959/2004 z dne 11. maja 2004 o izdaji uvoznih dovoljenj za nekatere konzervirane gobe

12.5.2004   
            
            
               SL
            
            
               Uradni list Evropske unije
            
            
               L 177/3
            
         
      UREDBA KOMISIJE (ES) št. 959/2004
   z dne 11. maja 2004
   o izdaji uvoznih dovoljenj za nekatere konzervirane gobe
   KOMISIJA EVROPSKIH SKUPNOSTI JE –
   ob upoštevanju Pogodbe o ustanovitvi Evropske skupnosti,
   ob upoštevanju Uredbe Komisije (ES) št. 2125/95 z dne 6. septembra 1995 o odprtju in upravljanju tarifnih kvot Skupnosti za konzervirane gobe (1), in zlasti člena 6(4) Uredbe,
   ob upoštevanju naslednjega:
   
               (1)
            
            
               Po členu 6(4) Uredbe (ES) št. 2125/95 mora Komisija v primeru, da zaprošene količine presegajo razpoložljivo količino, določiti pavšalno odstotno znižanje in začasno prekiniti izdajo dovoljenj za naknadne zahtevke.
            
         
               (2)
            
            
               Količine, zaprošene 3. in 4. maja 2004 v skladu s členom 4(1)(a) Uredbe (ES) št. 2125/1995, za proizvode s poreklom iz Kitajske, presegajo razpoložljive količine. Glede na to je treba določiti, v kakšnem obsegu se lahko dodelijo dovoljenja, in začasno prekiniti izdajo dovoljenj za vse naknadne zahtevke.
            
         
               (3)
            
            
               Količine, zaprošene 3. in 4. maja 2004 v skladu s členom 4(1)(b) Uredbe (ES) št. 2125/1995, za proizvode s poreklom iz Kitajske, presegajo razpoložljive količine. Glede na to je treba določiti, v kakšnem obsegu se lahko dodelijo dovoljenja, in začasno prekiniti izdajo dovoljenj za vse naknadne zahtevke –
            
         SPREJELA NASLEDNJO UREDBO:
   Člen 1
   Uvozna dovoljenja, zaprošena v skladu s členom 4(1)(a) Uredbe (ES) št. 2125/95, za proizvode s poreklom iz Kitajske, dne 3. in 4. maja 2004 in predložena Komisiji 6. maja 2004, se izdajo, s sklicevanjem na besedilo iz člena 11(1) navedene Uredbe, za 88,29 % zaprošene količine.
   Člen 2
   Uvozna dovoljenja, zaprošena v skladu s členom 4(1)(b) Uredbe (ES) št. 2125/95, za proizvode s poreklom iz Kitajske, dne 3. in 4. maja 2004 in predložena Komisiji 6. maja 2004, se izdajo, s sklicevanjem na besedilo iz člena 11(1) navedene Uredbe, za 10,68 % zaprošene količine.
   Člen 3
   Ta uredba začne veljati 12. maja 2004.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 11. maja 2004
      
         
            Za Komisijo
         
         J. M. SILVA RODRÍGUEZ
         
         
            Generalni direktor za kmetijstvo
         
      
   
   
      (1)  UL L 212, 7.9.1995, str. 16. Uredba, nazadnje spremenjena z Uredbo (ES) št. 498/2004 (UL L 80, 18.3.2004, str. 20).